ΓΡΑΠΤΗ ΕΡΩΤΗΣΗ E-0368/03

υποβολή: Luciano Caveri (ELDR) προς την Επιτροπή

(12 Φεβρουαρίου 2003)

Θέμα: Προβλήματα σχετικά με την αγορά του τούβερ (ταρτούφο)

Το τούβερ παραμένει σήμερα ένα από τα πολυτιμότερα προϊόντα της ευρωπαϊκής γαστρονομίας σε ορισμένα κράτη μέλη, και ιδίως στην Ιταλία και την Γαλλία. Εντούτοις, η αύξηση της κατανάλωσης έφερε στην επιφάνεια τρία φαινόμενα τα οποία εν μέρει διασταυρώνονται. Το πρώτο είναι η εισαγωγή από τρίτες χώρες

μεγάλων ποσοτήτων ταρτούφου του οποίου η προέλευση συχνά δεν μπορεί να διαπιστωθεί στο στάδιο της κατανάλωσης, το δεύτερο αφορά την χρήση — με σκοπό τον μεγαλύτερο αρωματισμό του εισαγόμενου κυρίως προϊόντος — διαφόρων ουσιών (ενίοτεδρογονανθράκων) οι οποίες ενδέχεται να βλάπτουν τηνγεία, και το τρίτο είναι η συνεχώς αυξανόμενη μόδα παρασκευής διαφόρων προϊόντων διατροφής (ζυμαρικά, έλαια, βούτυρο και άλλα) με γεύση ταρτούφου που προέρχεται συχνά από χημικές αρωματικές ουσίες.

Δύναται η Επιτροπή να αναφέρει πώς ακριβώς έχει η κατάσταση και ποια μέτρα θα μπορούσαν να ληφθούν σε ό,τι αφορά τα ανωτέρω·

Απάντηση του κ. Byrne εξ ονόματος της Επιτροπής

(18 Μαρτίου 2003)

Υπάρχουν διάφορα είδη τούβερ (ταρτούφου) στο εμπόριο, ορισμένα προέρχονται από την Κοινότητα όπως το tuber melanosporum (μαύρο τούβερ), το tuber magnatum ή το tuber aestivum (και τα δύο λευκά τούβερ), άλλα προέρχονται αποκλειστικά από τρίτες χώρες (όπως το tuber indicum, ασιατικό τούβερ), και όλα δύσκολα διακρίνονται το ένα από το άλλο. Προς το παρόν δενπάρχουν κοινοτικοί κανονισμοί που να απαιτούν ειδικά την επισήμανση των ειδών που διατίθενται στην αγορά, ούτε οποιαδήποτε διεθνή πρότυπα διέπουν το ζήτημα αυτό. Ωστόσο η Επιτροπή παρακολουθεί τις πρωτοβουλίες που έχουν ληφθεί από ορισμένα κράτη μέλη και προτίθεται να ζητήσει από την Οικονομική Επιτροπή των Ηνωμένων Εθνών για την Ευρώπη (UNECE) να καταρτίσει ένα πρότυπο για νωπά τούβερ που θα μπορούσε να αντιμετωπίσει την κατάσταση αυτή.

Η Επιτροπή δεν γνωρίζει οποιοδήποτε πρόβλημα σε σχέση με ουσίες με γεύση ταρτούφου.

Η χρήση χημικών αρωματικών ουσιών εντός ή επί των τροφίμων δεν έχει ακόμα εναρμονιστεί στην Κοινότητα. Ο κανονισμός (ΕΚ) αριθ. 2232/96 του Κοινοβουλίου και του Συμβουλίου(1) ορίζει τη διαδικασία κατάρτισης ενός θετικού καταλόγου αρωματικών (αρτυματικών)λών. Πριν από την έγκριση αυτού του καταλόγου, όλες οι αρωματικές ύλες που χρησιμοποιούνται στα κράτη μέλη θα αξιολογηθούν επιστημονικά σύμφωνα με το πρόγραμμα που θεσπίζει ο κανονισμός της Επιτροπής (ΕΚ) αριθμ. 1565/2000(2). Ο θετικός κατάλογος της Επιτροπής αναμένεται να εγκριθεί έως τον Ιούλιο του 2005.

Μέχρι τότε η εθνική νομοθεσία σχετικά με την έγκριση και τη χρήση αρωματικώνλών παραμένει η ίδια. Ο έλεγχος της συμμόρφωσης με τηνπάρχουσα νομοθεσία εμπίμπτει στην αρμοδιότητα των κρατών μελών.

(1) Κανονισμός (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου της 28ης Οκτωβρίου 1996 σχετικά με τη θέσπιση κοινοτικής διαδικασίας για τις αρωματικές ύλες που χρησιμοποιούνται ή προορίζονται να χρησιμοποιηθούν εντός ή επί των τροφίμων, ΕΕ L 299 της 23.11.1996.

(2) Κανονισμός (ΕΚ) αριθ. 1565/2000 της Επιτροπής, της 18ης Ιουλίου 2000, περί θεσπίσεως μέτρων έγκρισης ενός προγράμματος αξιολόγησης, σε εφαρμογή του κανονισμού (ΕΚ) αριθ. 2232/96 του Ευρωπαϊκού Κοινοβουλίου και του Συμβουλίου, ΕΕ L 180 της 19.7.2000.